CELEX: 32021R1699
Language: bg
Date: 2021-09-22 00:00:00
Title: Регламент за изпълнение (ЕС) 2021/1699 на Комисията от 22 септември 2021 година за изменение на приложение VIII към Регламент (ЕС) № 142/2011 по отношение на образеца на здравен сертификат за движение на пратки от странични животински продукти от ограничителни зони, създадени с цел предотвратяване и контрол на някои болести от списъка (текст от значение за ЕИП)

23.9.2021   
               
               
                  BG
               
               
                  Официален вестник на Европейския съюз
               
               
                  L 336/42
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1699 НА КОМИСИЯТА
         от 22 септември 2021 година
         за изменение на приложение VIII към Регламент (ЕС) № 142/2011 по отношение на образеца на здравен сертификат за движение на пратки от странични животински продукти от ограничителни зони, създадени с цел предотвратяване и контрол на някои болести от списъка
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 146, параграф 2 от него,
         като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (2), и по-специално член 21, параграф 5, буква б) от него,
         като има предвид, че:
         
                     (1)
                  
                  
                     С Регламент (ЕС) № 142/2011 на Комисията (3) се установяват мерки за прилагане на правилата за общественото здраве и здравето на животните, приложими по отношение на странични животински продукти и производни продукти и установени в Регламент (ЕО) № 1069/2009, включително образци на здравни сертификати и условия, уреждащи начините, по които те трябва да придружават пратките от такива продукти.
                  
               
                     (2)
                  
                  
                     В член 6 от Регламент (ЕО) № 1069/2009 се предвиждат общи ветеринарно-санитарни ограничения за изпращането на странични животински продукти и производни продукти от възприемчиви видове от стопанства, обекти, предприятия или зони, които подлежат на ограничения съгласно ветеринарното законодателство на Съюза или поради наличието на сериозна трансмисивна болест, посочена в приложение I към Директива 92/119/ЕИО (4). Посочената директива беше отменена и заменена с Регламент (ЕС) 2016/429 на Европейския парламент и на Съвета, считано от 21 април 2021 г. С Регламент (ЕС) 2016/429 се въвежда, наред с другото, нов набор от правила за профилактика и контрол на някои болести.
                  
               
                     (3)
                  
                  
                     С Делегиран регламент (ЕС) 2020/687 на Комисията (5) се определят правила за профилактика и контрол на някои болести от списъка. В член 22, параграф 5 от посочения делегиран регламент се предвижда, че страничните животински продукти с произход от и придвижвани извън ограничителна зона, определена когато има потвърдено огнище на болест от категория А, за да се предотврати по-нататъшното разпространение на болестта, трябва да бъдат придружени от здравен сертификат, издаден от официален ветеринарен лекар, в който се посочва, че е разрешено те да бъдат транспортирани от ограничителната зона при условията, определени от компетентния орган в съответствие с част II, глава II от посочения делегиран регламент.
                  
               
                     (4)
                  
                  
                     В Регламент (ЕС) № 142/2011 са предвидени правила за пускането на пазара на странични животински продукти. В член 17 от Регламент (ЕС) № 142/2011 се предвижда, че по време на транспортиране пратките от странични животински продукти се придружават от търговски документи или здравни сертификати, определени в глава III от приложение VIII към посочения регламент. Законодателството относно страничните животински продукти представлява всеобхватен набор от правила, отнасящи се по-специално до категоризирането, събирането, транспортирането и преработката на странични животински продукти. В съответствие с това в глава III от приложение VIII към Регламент (ЕС) № 142/2011 следва да бъде въведен нов образец на сертификат, посочен в член 22, параграф 5 от Делегиран регламент (ЕС) 2020/687.
                  
               
                     (5)
                  
                  
                     Приложение VIII към Регламент (ЕС) № 142/2011 следва да бъде съответно изменено.
                  
               
                     (6)
                  
                  
                     Следва да се въведе подходящ преходен период, за да се даде възможност на държавите членки и заинтересованите страни да се адаптират към новите правила относно движението на странични животински продукти от ограничителните зони, определени в съответствие с Делегиран регламент (ЕС) 2020/687.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение VIII към Регламент (ЕС) № 142/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 17 октомври 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 септември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 84, 31.3.2016 г., стр. 1.
         
            (2)  ОВ L 300, 14.11.2009 г., стр. 1.
         
            (3)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
         
            (4)  Директива 92/119/ЕИО на Съвета от 17 декември 1992 г. за въвеждане на общи мерки на Общността за борба с някои болести по животните и специфични мерки относно везикулозната болест по свинете (ОВ L 62, 15.3.1993 г., стр. 69).
         
            (5)  Делегиран регламент (ЕС) 2020/687 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка (ОВ L 174, 3.6.2020 г., стр. 64).
      
      
         
            ПРИЛОЖЕНИЕ
            В глава III от приложение VIII към Регламент (ЕО) № 142/2011 се добавя следната точка 7:
            
                        „7.
                     
                     
                        Образец на здравен сертификат
                     
                  
               Образец на здравен сертификат за движение на странични животински продукти от ограничителни зони, създадени с цел профилактика и контрол на някои болести от списъка
            
            
               
            
               Странични животински продукти от ограничителни зони, създадени с цел профилактика и контрол на някои болести от списъка
            
            
                         
                     
                     
                        
                                    II.
                                 
                                 
                                    Здравна информация
                                 
                              
                     
                        
                                    II.а.
                                 
                                 
                                    Референтен номер на сертификата
                                 
                              
                     
                        
                                    II.б.
                                 
                                 
                                    Местен референтен номер
                                 
                              
                  
                        
                           Част II: Сертификация/удостоверяване
                        
                     
                     
                        Аз, долуподписаният официален ветеринарен лекар, удостоверявам, че:
                        
                                    (1)или
                                 
                                 
                                    
                                                [II.1
                                             
                                             
                                                Страничните животински продукти, описани в част I, са получени от отглеждани животни:
                                             
                                          
                                                (1)или
                                             
                                             
                                                [умъртвени с цел профилактика и контрол на:
                                                
                                                            (1) или
                                                         
                                                         
                                                            [… (въведете наименованието на съответната болест от категория А) съгласно инструкциите на компетентния орган в съответствие с Регламент (ЕС) 2020/687 и са предназначени за преработка посредством
                                                            
                                                                        (1) или
                                                                     
                                                                     
                                                                        [метод с номер 1—5.]]]
                                                                     
                                                                  
                                                                        (1) или
                                                                     
                                                                     
                                                                        [изгаряне.]]]
                                                                     
                                                                  
                                                                        (1) или
                                                                     
                                                                     
                                                                        [съвместно изгаряне.]]]
                                                                     
                                                                  
                                                      
                                                            (1)или
                                                         
                                                         
                                                            [… (.(въведете наименованието на съответната нововъзникваща болест от категория А) съгласно инструкциите на компетентния орган в съответствие със спешните мерки, приети от Комисията съгласно член 259 от Регламент (ЕС) 2016/429, и са предназначени за преработка посредством
                                                            
                                                                        (1) или
                                                                     
                                                                     
                                                                        [метод с номер 1—5.]]]
                                                                     
                                                                  
                                                                        (1) или
                                                                     
                                                                     
                                                                        [изгаряне.]]]
                                                                     
                                                                  
                                                                        (1) или
                                                                     
                                                                     
                                                                        [съвместно изгаряне.]]]
                                                                     
                                                                  
                                                      
                                          
                                                (1)или
                                             
                                             
                                                [които не подлежат на умъртвяване от компетентния орган с цел профилактика и контрол на болести от категория А или нововъзникващи болести и са отглеждани в обекти, разположени в ограничителни зони, създадени за профилактика и контрол на болести по животните в съответствие със
                                                
                                                            (1) или
                                                         
                                                         
                                                            [Делегиран регламент (ЕС) 2020/687,]
                                                         
                                                      
                                                            (1) или
                                                         
                                                         
                                                            [посочените в член 71 от Регламент (ЕС) 2016/429 временни специални мерки за контрол на болестите,]
                                                         
                                                      
                                                            (1) или
                                                         
                                                         
                                                            [спешни мерки, приети от Комисията в съответствие с член 259 от Регламент (ЕС) 2016/429;]
                                                         
                                                      а страничните животински продукти се придвижват от посочената ограничителна зона при спазване на условията, определени в ………………..………… (2), по отношение на
                                                
                                                            (1) или
                                                         
                                                         
                                                            [преработка чрез методи с номера 1—5, както са изложени в приложение IV, глава II, а за странични продукти от водни животни — силажиране, както е посочено в глава IV, раздел 2, буква К от приложение IV към Регламент за изпълнение (ЕС) № 142/2011.]]]
                                                         
                                                      
                                                            (1) или
                                                         
                                                         
                                                            [преработка или обработка чрез методите, посочени в приложение X, XI или XIII към Регламент з(ЕС) № 142/2011.]]]
                                                         
                                                      
                                                            (1) или
                                                         
                                                         
                                                            [производство на преработени храни за домашни любимци, различни от сурови храни за домашни любимци, посочени в приложение XIII към Регламент (ЕС) № 142/2011.]]]
                                                         
                                                      
                                                            (1) или
                                                         
                                                         
                                                            [преобразуване в компост или биогаз, посочено в глава III, раздел 1 от приложение V към Регламент (ЕС) № 142/2011.]]]
                                                         
                                                      
                                          
                              
                                    (1)или
                                 
                                 
                                    
                                                [II.1
                                             
                                             
                                                Страничните животински продукти, описани в част I, са получени от диви животни от видовете от списъка, намерени мъртви или умъртвени с цел профилактика и контрол на … (въведете наименованието на съответната болест от категория А) съгласно инструкциите на компетентния орган(3) в съответствие с член 64, параграф 2, буква в) от Делегиран регламент (ЕС) 2020/687, и са предназначени за преработка посредством
                                             
                                          
                                                (1) или
                                             
                                             
                                                [метод с номер 1—5.]]
                                             
                                          
                                                (1) или
                                             
                                             
                                                [изгаряне.]]
                                             
                                          
                                                (1) или
                                             
                                             
                                                [съвместно изгаряне.]]
                                             
                                          
                              Забележки
                        Част I:
                        
                                    —
                                 
                                 
                                    Полета I.9 и I.11: ненужното се зачерква.
                                 
                              
                                    —
                                 
                                 
                                    Полета I.12, I.13 и I.17: номер на одобрението или регистрационен номер.
                                 
                              
                                    —
                                 
                                 
                                    Поле I.14: попълва се, ако е различно от поле „I.1 Изпращач“.
                                 
                              
                                    —
                                 
                                 
                                    Поле I.25: за „преработка“, „обработка“ или „преобразуване“
                                 
                              
                                    —
                                 
                                 
                                    Поле I.31: Естество на стоката: „Странични животински продукти, посочени в член 22, параграф 5 от Делегиран регламент (ЕС) 2020/687.“ Категория: „категория 1“, „категория 2“ или „категория 3“
                                 
                              Част II:
                        
                                    (1)
                                 
                                 
                                    Ненужното се зачерква.
                                 
                              
                                    (2)
                                 
                                 
                                    Въведете номера на съответния член/съответните членове, заглавието и датата на публикуване в Официален вестник на Европейския съюз на съответния правен акт, приет от Комисията, в който са предвидени тези условия, или посочете препратка към правния акт или инструкцията, одобрен(а) и публикуван(а) от компетентния орган, където са предвидени посочените условия.
                                 
                              
                                    (3)
                                 
                                 
                                    Вж. специалното законодателство относно профилактиката на заразните болести.
                                 
                              
                  
                         
                     
                     
                        Официален ветеринарен лекар
                        Име (с главни букви):
                        Местна ветеринарна служба:
                        Дата:
                        Печат:
                     
                     
                        Квалификация и длъжност:
                        МВС №:
                        Подпис:“